16. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Γ.419/6 της 13/20 Μαρτ. 1963 (ΦΕΚ Β΄ 117) Περί ελευθέρας μεταφοράς σπόρων Κρατικής σποροπαραγωγής. Έχοντες υπ’ όψιν τας διατάξεις του δευτέρου εδαφίου της πρώτης παραγράφου του άρθρ. 76 του Νόμ. 1165/18 «περί Τελωνειακού Κώδικος» και αποβλέποντες εις την διευκόλυνσιν της διακινήσεως των πάσης φύσεως σπόρων των προοριζομένων δια σποράν, συμπληρούντες την υπ’ αριθ. Τ.6310/14.11.53 απόφασιν ημών «περί τρόπου μεταφοράς από λιμένος εις λιμένα του εσωτερικού των εγχωρίων προϊόντων και των ελευθέρων εμπορευμάτων», αποφασίζομεν: Εις τα εν τη παρ. 1 της υπ’ αριθ. Τ.6310/14.11.58 αποφάσεως ημών μεταφερόμενα είδη ελευθέρως από λιμένος εις λιμένα του εσωτερικού άνευ εκδόσεως και καταθέσεως τελωνειακών εγγράφων εις τους λιμένας φορτώσεως και εκφορτώσεως προστίθενται και αι πάσης φύσεως σπόροι Κρατικής σποροπαραγωγής ανεξαρτήτως ποσότητος. 